Mara ndarbet gravi wara li kienet involuta f'ħabta bejn mutur u karozza f'Santa Luċija. Fi stqarrija l-Pulizija spjegat kif għall-ħabta tas-7.30am, seħħet ħabta bejn mutur u karozza fi Triq Dawret it-Torri. Il-Pulizija tad-Distrett marru fuq il-post u minn investigazzjonijiet preliminari rriżulta li seħħet ħabta bejn il-karozza misjuqa minn raġel ta' 37 sena residenti Ħal Tarxien u mutur misjuq minn mara ta' 40 sena minn Raħal Ġdid. Il-mara ttieħdet l-Isptar Mater Dei b'ambulanza. L-investigazzjonijiet tal-Pulizija dwar dan l-inċident għadhom għaddejjin. .td_uid_3_5f211c2d3530f_rand.td-a-rec-img{text-align:left}.td_uid_3_5f211c2d3530f_rand.td-a-rec-img img{margin:0 auto 0 0}